इस वीडियो में हम अलग-अलग स्तिथियों को दिखा रहे हैं , जहां लोग अपनी सहमती दे रहे हैं । हम चाहते थे कि वीडियो के ज़रिये एक ऐसी दुनिया की रचना करें जहां मर्ज़ी मांगना या देना, आम बात हो । इसलिए हम इस बात से ही शुरूआत करते हैं कि इससे कोई फर्क नहीं पड़ता कि आप किस प्रकार के प्यार में हैं- गे, लेस्बियन, स्ट्रेट, पोलीअमोरोस – एक साथ कई रिश्ते निभाने वाले – #MarziHaiMinimum। ‘मर्ज़ी’, हिंदी के इस शब्द का मतलब एक्टिवली हां करना है यानी पूरे मन से हां कहना। इस ‘हां’ में बेमन होकर अगले को सेक्स करने देने की इजाज़त देने को नहीं गिना जाता। तो खुशी से मर्ज़ी देने का सेक्सी ख़याल इस वीडियो की खूबसूरत, रंगबिरंगी, रूमानी दुनिया में हमें ले जाता है ।